2014 m. balandžio 23 d. vyks Seimo Peticijų komisijos posėdis, kuriame bus iš esmės nagrinėjamos Marijos Žižienės peticija „Dėl Lietuvos Respublikos civilinio kodekso pakeitimo“ ir Gedimino Kalčinsko ir kitų pareiškėjų peticija „Dėl Lietuvos Respublikos buhalterinės apskaitos įstatymo pakeitimo“.

Marijos Žižienės peticijoje pateiktas pasiūlymas pakeisti galiojantį teisinį reguliavimą ir nustatyti, kad vaikams, kurie nesirūpino tėvais, nepriklausytų dalis tėvų užgyvento turto.

Gedimino Kalčinsko ir kitų pareiškėjų peticijoje pateiktas pasiūlymas „pakeisti LR buhalterinės apskaitos įstatymą,pripažįstant netekusiu galios 101 straipsnį, numatantį, kad vyriausiasis buhalteris privalo papildomai laikyti profesinius buhalterinės apskaitos ir finansinės atskaitomybės egzaminą ir mokesčių egzaminą bei laikytis Buhalterių profesionalų etikos kodekse nustatytų profesinės etikos principų.“

Posėdis vyks Prezidento salėje (I rūmai, antras aukštas), posėdžio pradžia 12.30 val.

Komisijų biuro patarėja Janina Šniaukštienė, tel. (8 5) 239 6819, jasnia@lrs.lt